**Zirci Közös Önkormányzati Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Zirci Közös Önkormányzati Hivatal   
Önkormányzati Osztály  
  
önkormányzati ügyintéző**

munkakör betöltésére.

**A közszolgálati jogviszony időtartama:**

határozott idejű , előreláthatólag 2024. december 31. –ig tartó közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Veszprém megye, 8420 Zirc, Március 15. tér 1.

**Ellátandó feladatok:**

Önkormányzatok döntéseinek előkészítése, végrehajtásának szervezése; képviselő-testületek és bizottságok ülésén való részvétel, jegyzőkönyv készítése; a polgármester, a jegyző és az aljegyző munkájának segítése; közfoglalkoztatással kapcsolatos feladatok intézése; humánpolitikai feladatokban való közreműködés; KIRA rendszer használat (munkaügyi és keresőképtelenséggel kapcsolatos feladatok ellátása).

**A munkakörhöz tartozó főbb tevékenységi körök:**

önkormányzati és humánpolitikai feladatok

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései , valamint a(z) Zirci Közös Önkormányzati Hivatal Közszolgálati Szabályzatának rendelkezései az irányadók.

**Pályázati feltételek:**

- Magyar állampolgárság,

* Cselekvőképesség,

- Büntetlen előélet,

- Középiskola/gimnázium,

* középiskolai végzettség a 29/2012.(III.7.) Korm. rendelet 1. melléklet 27. pontjában foglaltak szerint;

**A pályázat elbírálásánál előnyt jelent:**

* Közgazdasági vagy közigazgatási szakterületen szerzett iskolai végzettség; Önkormányzati igazgatásban szerzett tapasztalat; Munkaügyek területén szerzett szakmai tapasztalat; KIRA rendszer gyakorlati használata; Jegyzőkönyv-vezetési, gépírási tapasztalat; Közigazgatási alapvizsga megléte; Felhasználói színtű MS Office (irodai alkalmazások) ismerete; Felsőfokú iskolai végzettség a 29/2012.(III.7.) Korm. rendelet 1. melléklet 27. pontjában foglaltak szerint;

**Előnyt jelentő kompetenciák:**

* Megbízhatóság, jó stressztűrő képesség, pontosság, önálló munkavégzési képesség;

**A pályázat részeként benyújtandó iratok, igazolások:**

* A 87/2019.(IV.23.) Korm. rendelet - 9. § (1) bekezdése alapján - 1. mellékletében meghatározott közszolgálati önéletrajz; 3 hónapnál nem régebbi erkölcsi bizonyítvány vagy annak igénylését bizonyító okirat másolata a Kttv. 42. § (1) és (1a) bekezdésében foglaltak alapján; A végzettsége(ke)t, szakképzettsége(ke)t igazoló dokumentumok másolata; A pályázó belegyező nyilatkozata arról, hogy az egészségügyi alkalmassági vizsgálatnak eleget tesz;

**A munkakör betölthetőségének időpontja:**

A munkakör legkorábban 2021. július 1. napjától tölthető be.

**A pályázat benyújtásának határideje:** 2021. június 18.

A pályázati kiírással kapcsolatosan további információt Kapitány Zsolt osztályvezető nyújt, a 06-88-593-704 -os telefonszámon.

**A pályázatok benyújtásának módja:**

* Postai úton, a pályázatnak a Zirci Közös Önkormányzati Hivatal címére történő megküldésével (8420 Zirc, Március 15. tér 1. ). Kérjük a borítékon feltüntetni a pályázati adatbázisban szereplő azonosító számot: VP01-Ö/307-1/2021 , valamint a munkakör megnevezését: önkormányzati ügyintéző.
* Elektronikus úton Kapitány Zsolt önkormányzati osztályvezető részére a kapitany@zirc.hu E-mail címen keresztül

**A pályázati eljárás, a pályázat elbírálásának módja, rendje:**

A jegyző az önkormányzati osztályvezetővel értékeli a pályázatot, szükség szerint a pályázókat személyesen meghallgatja. A pályázatról a polgármester egyetértésével a jegyző dönt. A pályázók a pályázat eredményéről az elbírálást követően értesítést kapnak; Az eredménytelen pályázók anyagát visszaküldjük. A munkáltató a pályázat eredménytelenné nyilvánításának a jogát fenntartja.

**A pályázat elbírálásának határideje:** 2021. június 28.

**A pályázati kiírás további közzétételének helye, ideje:**

* www.zirc.hu - 2021. május 24.
* www.borzavar.hu - 2021. május 24.
* www.lokut.hu - 2021. május 24.

**A munkáltatóval kapcsolatos egyéb lényeges információ:**

A határozott idejű közszolgálati jogviszony tartós távollét helyettesítésére szól. A munkakör betöltése 6 hónap próbaidő kikötésével történik. A pályázat részeként benyújtandó további iratok: A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, a benyújtott pályázati anyagot a pályázati eljárásban résztvevők megismerhetik; A pályázó nyilatkozatai arra vonatkozóan, hogy nem áll cselekvőképességet kizáró vagy korlátozó gondnokság alatt, valamint nem áll hivatalvesztés fegyelmi büntetés hatály alatt, amely miatt közigazgatási szervnél nem alkalmazható; A pályázó nyilatkozata arról, hogy alkalmazása esetén a Kttv. 84. § (1) bekezdés és 85. §-a szerinti összeférhetetlenség nem áll fenn vele szemben. Az adatkezelés jogalapja: EU 2016/679. számú rendelet 6. cikk 1) bekezdése a) pontja alapján az érintett magánszemély hozzájárulása. Az adatkezelés időtartama: sikeres pályázó kiválasztását követő 30. nap. Ezt követően a sikertelen pályázati anyagok visszaküldésre kerülnek.